gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl lb gl gl gl gl gl gl gl gl gl gl gl gl gl fr es sv en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Plan Estratéxico da Sociedade da Información gaña o premio especial Eganet
Luns, segunda feira, 26 de setembro de 2022
Xestionado por Vieiros e o Colexio de Xornalistas de Galicia
Este xoves entréganse todos os galardóns
O PEGSI recibe a distinción "polo seu carácter integral e estratéxico para a introdución plena do país dentro da sociedade da información".
Os Premios Eganet chegan este ano a súa cuarta edición
O Plan Estratéxico da Sociedade da Información (PEGSI), da Consellería de Innovación e Industria, é o gañador do Premio Especial Eganet 2007. O galardón seralle entregado este xoves ao titular do departamento, Fernando Blanco, no transcurso dun acto que terá lugar no Auditorio de Galicia.
O PEGSI acadou o premio "polo seu carácter integral e estratéxico para introducir plenamente o país dentro da sociedade da información". O plan busca fomentar o desenvolvemento dunha economía do coñecemento, até acadar a converxencia de Galiza cos obxectivos fixados pola Unión Europea na Estratexia de Lisboa.
Para esta fin, o PEGSI parte dunha análise estruturada en oito diagnósticos sectoriais, constituída polos informes presentados en novembro de 2006. A partir desta base, dá comezo un proceso de debate que culmina coa remisión do plan ao Consello da Xunta.
Neste proceso de discusión participan expertos da sociedade da información de todos os ámbitos. O obxectivo final é que o PEGSI, unha vez aprobado, defina unha serie de actuacións concretas que a Administración porá en marcha para o desenvolvemento da sociedade da información en Galiza.
Foro de expertos profesionais
Fernando Blanco será o encargado de recoller o Premio Especial Eganet 2007 , no acto que terá lugar este xoves ás 18:30 horas na Sala Mozart do Auditorio de Galicia en Santiago de Compostela. No evento tamén se darán a coñecer o resto de gañadores das nove categorías desta IV edición, para as que o xurado escolleu 27 finalistas de entre as 163 candidaturas presentadas.
A gala será un foro no que se darán cita representantes das administracións, universidades, empresas e institucións implicadas no desenvolvemento da sociedade da información, así como os principais expertos galegos neste eido.
Sector público e privado
Entre outras personalidades, asistirán, ademais do conselleiro de Innovación, o secretario xeral de Cultura, Carlos Amoedo; o director xeral de Comunicación Audiovisual, Manuel Fernández Iglesias; a directora xeral da Sociedade da Información, Elena Veiguela; e o xerente do Consorcio Audiovisual, Ignacio Varela.
Entre os representantes de empresas e institucións, destaca a presencia do presidente de Ineo, Xurxo Cebreiros; do director da Escola Técnica Superior de Enxeñeiros de Telecomunicacións da Universidade de Vigo, Xosé María Pousada; do director da Área TIC da Universidade de Santiago de Compostela, Xavier Franco; e do xerente do Observatorio TIC, Xosé Luís Villasante.
Web dos Premios Eganet 2007
Seleccionados os 27 mellores expoñentes da Sociedade da Información no país
Vieiros, premio especial EGANET por promover as tecnoloxías da información en Galiza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto